P T K

Patrik Aišman (* 12. január 1994, Cheb, Česko) známy ako P T K je český raper pochádzajúci z českého mesta Cheb. Do širšieho povedomia poslucháčov sa dostal predovšetkým vďaka úspešnej trilógii "Nevezmu tě z klubu domu", ktorá má k júlu 2024 dokopy cez 20 miliónov pozretí na platforme YouTube.
Kariéra.
Medzi prvé známe projekty Patrika patrí mixtape "YoungMotherFucker" z roku 2013. Ku dnešnému dňu je stále voľne dostupný na platforme SoundCloud a na YouTube kanáli Stay High, kde sa nachádza Patrikova stará tvorba.
O dva roky neskôr, v roku 2015, vychádza druhý mixtape "Do konce zásob", ktorý sa taktiež voľne nachádza na Patrikovom SoundCloude.
Ďalší projekt, po približne troch rokoch vydávania iba sólových albumov, má názov "12.1", ktorý obsahuje osem featov v ôsmych skladbách. Medzi interpretmi, ktorí na projekte hosťovali a prepožičali svoje verše, patria napr. Schyzo, Darewin alebo Psycho Rhyme.
V prvej polovici 2020, presne 19. apríla, vychádza EP s názvom "Nazpět dávat". EP obsahuje šesť skladieb, z toho päť sólových a jeden spoločný "Soundcloud OG’s", kde verše prepožičali RNZ, Slugerr a Last.
Na konci roku, 2. septembra 2020, P T K oznámil prostredníctvom príspevku na Instagrame prípravu svojho debutového albumu "27", ktorý vyšiel na začiatku roka 2021, 12. januára, v deň Patrikových narodenín. V deň vydania vyšiel videoklip s s rovnakým názvom „27“ na platforme YouTube. Album obsahuje 18 skladieb, na niektorom sa objavili aj hostia. Na väčšine skladieb postupne od novembra až do konca roka.
Netrvalo dlho a P T K oznámil svoj druhý album, ktorý nesie názov "Utopený v čase", ktorý vyšiel 1. mája.
V druhej polovici roka 2021 oznámil dva ďalšie a zároveň posledné projekty tohto roku. Jeden z projektov bolo spoločné EP so Slugerrom pod názvom "To se ti líbí", ktorý vyšiel 1. augusta. Hlavná skladba EP „To se ti líbí“ a „Pospícham“ unikli prostredníctvom Patrikovho Instagramu v novembri 2020 ako sólové počiny. Neskôr pridal verš Slugerra a vzniklo EP.
Tým posledným počinom bol jeho tretí album a druhý sólový album tohto roku po názvom "Bad Vibe", ktorý vyšiel 1. septembra.
Po krátkej prestávke, konkrétne po vydaní posledného albumu, P T K oznámil na svojom instagramovom profile, že pracuje na ďalšom projekte. Ten vyšiel 29. mája 2022 pod názvom "Trappin Lonely". Na featoch sa objavil Slugerr a po prvýkrát i členovia Milion Plus, konkrétne Yzomandias a Nik Tendo.
Krátko po vydaní albumu vyšlo 30. septembra spoločné EP s Eddiem Frescom, pod názvom "Vrátit se zpátky", ktorý už bol oznámený na konci roku 2021.
Po necelom pol roku na začiatku januára 2023 Patrik vydáva na svojom YouTube kanáli videoklip s názvom „Golden Hill“. Vo videoklipe zároveň odhalil svoj piaty štúdiový album s názvom "Golden Hill", ktorý vyšiel 29. januára 2023. Album obsahuje 11 skladieb a na feate sú mená ako Slugerr a po druhykrát člen Milion Plus Nik Tendo.
Po piatom štúdiovom albume sa ocitol vo viacero featoch u známych interpretov. Medzi najznámejšie skladby patria „Novej svět“ od Yzomandiasa a Nik Tenda, a „Sunset“ od jedného z najznámejších slovenských raperov Separa, ktorá ma momentálne na platforme Spotify cez 18,5 miliónov prehratí.
V roku 2023 vydal spolu so svojim veľmi dobrým kamarátom Slugerrom album s názvom "Trap Menu". Vyšiel v stredu 31. mája spolu s videoklipom k piesni „Nikdy broke“, ktorý má momentálne cez milión zhliadnutí. Album obsahuje 10 skladieb.
Dňa 1. októbra 2023 P T K na svojom Instagrame ohlásil svoj šiesty sólový album s názvom "Silent Kill". Bol to zároveň jeho najväčším projektom. Ešte pred vydaním albumu na streamovacie služby zverejnil na svoj YouTube kanál štyri videoklipy k skladbám „Silent Kill“, „V sobě neseš světlo“, „Vzhůru celou noc“ s Viktorom Sheenom a „Kdo sou“ s Yzomandiasom. Mimo toho sú na albume hostia ako Calin, Separ alebo Slugerr. K albumu zároveň vydal svoje turné po Česku a Slovensku s názvom "Silent Kill Tour 2023".
Po albume sa ocitol na feate v skladbe „V kuchyni“ od Kokyho, koncom roka 2023 stihol vydať vlastný singel s názvom „Locked In“ a v roku 2024, konkrétne 31. mája vydal svoje trojročné staré EP ktoré sa volá "Chceme hulení 2021" ktoré obsahuje 5 skladieb a v jednej z nich sa dokonca nachádza Separ.
O pár mesiacov neskôr, konkrétne v polovici júla dvojica P T K a člen Milion+ Yzomandias vydali spoločný dvojsingel s videoklipom s názvom No Sleep Gang a Get Low.
Externé odkazy.
Prehľad umiestnených albumov v rebríčkoch ČNS IFPI:
Prehľad umiestnených skladieb v rebríčkoch ČNS IFPI: